ከትግራይ ህዝብ 35 በመቶው በአፈርና ውሃ ጥበቃ ስራ ለመሳተፍ መዘጋጀቱ ተመለከተ
ከትግራይ ህዝብ 35 በመቶ የተፈጥሮ ሃብት ጥበቃ ስራ ለማካሄድ ዝግጅቱ ማጠናቀቁን የክልሉ እርሻና ተፈጥሮ ሃብት ቢሮ አስታወቀ ፡፡የቢሮው የተፈጥሮ ሃብት ትግበራ አስተባባሪ አቶ አረፈ ኪሮስ ለዋልታ እንደገለጹት ፤ከክልሉ ህዝብ ከ35 በመቶ ማለትም 1 ሚሊየን 434 ሺህ 587 በዘመቻው ላይ ለመሳተፍ ተዘጋጅቷል  ፡፡ይህም በዘመቻ መልክ በ100 ሺህ ሄክታር መሬት ላይ የአፈርና ውሃ ጥበቃ ስራ ያካሂዳል ነው ያሉት ፡፡ዘንድሮ ከባለፈው ዓመት በተሻለ ጥራት ስራው ለመስራት ታቅዷል ያሉት አቶ አረፈ ፤ እስካሁን 2ሺ 594 ተፋሰሶች መለየታቸውን አስታውቀዋል ፡፡ዘንድሮ ስራው ለየት የሚያደርገው እያንዳንዱ ተፋሰስ በካርታ ተደግፎ የሚከናወን በመሆኑን ነው ብለዋል ፡፡እንደዚሁም የመስኖ ስራዎችንና በተፋሰሶች ላይ የደለል መከላከል ላይ ያተኮረ ስራ የሚከናወን በመሆኑ ነው ሲሉ ጨምረው ገልጸዋል ፡፡ይህም ከክልል እስከ ቀበሌ ለሚገኙ ባለሙያዎች ስልጠና በመሰጠቱ ከዚህ በፊት የነበረው  የተሳሳተ ሪፖርት ሙሉ በሙሉ እንደሚያስቀር አስገንዝበዋል ፡፡በክልሉ ለዘመቻው አስፈላጊው ቁሳቁሶች በማዘጋጀት  ከ84 ሺ 258 በላይ የልማት ቡድኖች መደራጀታቸውን አቶ አረፈ አስታውቀዋል፡፡የአፈርና ውሃ ጥበቃ ዘመቻ ስራውም ለ20 ቀናት እንደሚካሄድ በመጠቆም  ፡፡ይሁንና አሁን አርሶ አደሩ በክልሉ ባለው የጥልቅ ተሃድሶ ግምገማ እና ቀሪ የሰብል አጨዳ ስራ ላይ በመጠመዱ የሚጀመርበት ቀን መወሰን ብቻ ይቀራል ብለዋል ፡፡